Les Virelais 


He dame de vaillance 


He dame de vaillance 
vostre douce sanlance 
m'a pris sans deffiance 
mais au penre sans lance 
m'a navre durement 


Car vostre dous riant vair oueil 
et vostre simple chiere 


et vostre gracieux accueil 
plein de plaisant maniere 


ont fait par leur puissance 
que m'amour m'esperance 

ma joie ma plaisance 

et toute ma fiance 

maint en vous seulement 


He dame de vaillance 


Autrement ne vous puis mon vueil 
dire ma dame chiere 


pour ce que quant descouvrir vueil 
m'amour et ma priere 


Paour me fait deffense 
de dire ma grevance 

et desdaïng qui se lance 
en vous vostre presence 
par dangier me deffent 


He dame de vaillance 


Si que tres belle sans orgueil 
que j'aim d'amour entiere 


Pour vous si grant douleur recueil 
quant einsi m'estre fiere 


Que je sui en doubtance 
d'estre en desesperance 
et si sui en balance 

de morir s'aligence 
n'ay de vous temprement 


He dame de vaillance 


Loyaute vueil toujours maintenir 


Loyaute vueil toujours maintenir 
et de cuer servir 
ma dame debonnaire 


Mon cuer y vueil et mon desir 
mettre sans retraire 

Ne ja ne n'en quier departir 

ains vueil toudis faire 

Son tres dous voloir sans repentir 


et li obeir 
com amis sans meffaire 


Loyaute vueil toujours maintenir 


Mais amour fait mon cuer languir 
et si m'est contraire 


N'elle ne me daingne garir 
ne je ne puis plaire 

a la belle que j'aim et desir 
qui a son plaisir 

me puet faire et deffaire 


Loyaute vueil toujours maintenir 


Las si ne scay que devenir 
ne quele part traire 


quand aler ne puis venir 
au tres dou repaire 


ou celle maint qui me fait morir 
quand veoir n'oir 
ne puis son dous viaire 


Loyaute vueil toujours maintenir 


Aymi dame de valour 


Aymi dame de valour 
que j'aim et desir 
de vous me vient la dolour 
qui me fait languir 


Tres douce creature 
comment puet vo fine doucour 


Estre vers moy si dure 


quand mon cuer mon corp et m'amour 


Vous ay donne sans retour 
et sans repentir 

or me tenez en langour 
dont je criem mourir 


Aymi dame de valour 


Et tout par en mesure 
gentil dame pleinne d'honnour 


Sui-je a desconfiture 
car onques ne quis deshonnour 


vers vous ains ay sans sejour 
fait vo dous plaisir 

et ne feray sans mauvais tour 
jusques au morir 


Aymi dame de valour 


Mais vostre douce figure 
vo fine biaute que j'aour 


et vo noble faiture 
paree de plaisant atour 


en plours tiennent nuit et jour 
sans joie sentir 

mon cuer qui vit en tristour 
dont je ne pui garir 


Aymi dame de valour 


Douce dame jolie 


Douce dame jolie 

pour dieu ne penses mie 

que nulle ait signorie 

seur moy fors vous seulement 


Qu'ades sans tricherie 
chierie 
vous ay et humblement 


tous les jours de ma vie 
servie 
sans vilain pensement 


Helas et je mendie 
d'esperance et d'aie 
dont ma joie est fenie 
se pite ne vous en prent 


Douce dame jolie 


Mais vo douce maistrie 
maistrie 
mon cuer si durement 


qu'elle le contralie 
et lie 
en amours tellement 


qu'il n'a riens d'envie 
fors d'estre en vo baillie 
et ne se li ottrie 

vos cuers nul alignement 


Douce dame jolie 


Et quant ma maladie 
garie 
ne sera nullement 


sans vous douce anemie 

qui lie 

estes de mon tourment 

A jointes mains deprie 

vo cuer puisqu'il m'oublie 
que temprement m'ocie 

car trop langui longuement 


Douce dame jolie 


Comment qu'a moy lointeinne 


Comment qu'a moy lointeinne 
soiez dame d'onnour 

si m'estes vous procheinne 
par penser nuit et jour 


Car souvenir me meinne 
si qu'ades sans sejour 


Vo biaute souvereinne 
vo gracieus atour 


vo maniere certainne 

et vo fresche coulour 
qui n'est pale ne veinne 
voy toudis sans sejour 


Comment qu'a moy lointeinne 


Dame de grace pleinne 
mais vo haute valour 


vo bonte souvereinne 
et vo fine doucour 


En vostre dous demainne 
m'ont si mis que m'amour 
sans pensee vilainne 
meint en vous que j'aour 


Comment qu'a moy lointeinne 


.s.. 


Mes desirs qui se peinne 
d'acroistre mon labour 


tenra mon cuer en peinne 
et mort en paour 


se dieu l'eure ne mainne 
qu'a vous qui este flour 
de toute flour mondainne 
face tost mon retour 


Comment qu'a moy lointeinne 


Se ma dame m'a guerpi 


Se ma dame m'a guerpi 
et a un autre que mi 
s'amour ha donnee 
puisqu'il 1i plaist 
forment m'agree 


Je ne pensasse nullement 
vraiement 
que muert pu est einsi 


Son cuer et que departement 
si briefment 
feist de moy et de li 


Mais elle l'en ha parti 

et pour li mettre en oubli 
li veoir me vee 

puisqu'il li plaist 
forment m'agree 


Se ma dame m'a guerpi 


Je l'ay servie longuement 
loyaument 
n'onques je ne li failli 


Or me tient doleureusement 
en tourment 
quant mon cuer mort et trahi 


m'a par samblance d'ami 
et en ottriant merci 
ma mort m'a juree 
puisqu'il li plaist 
forment m'agree 


Se ma dame m'a guerpi 


Ainsi sans nul aligement 
humblement 
d'amours en mourant langui 


et li desir plus asprement 
qui m'esprent 
m'assaut que onques joy 


n'eusse car souvent di 
pour ma douce dame aymi 
a vois esplouree 
puisqu'il li plaist 
forment m'agree 


Se ma dame m'a guerpi 


Puisque ma dolour agree 


Puisque ma dolour agree 

a la de bonne heure nee 
qui par droit est appelee 
des dames la flour 


certes noble destinee 
m'avint l'eure et la journee 
qu'en mon cuer fut engendree 
si douce doulour 


Si ne pleing pas mon labour 
car ce me semble doucour 
fine et esmeree 


Quant son gracieus atour 
et sa biaute que j'aour 
par doulce pensee 


Et sa face coulouree 

de toute biaute paree 
de doucour enluminee 

remir en destour 


et sa bonte pure affinee 

sa maniere asseuree 

et ce qu'elle est couronnee 
de toute valour 


Puisque ma dolour agree 


Certes noble destinee 


Si sent meint plaisant estour 
quant sa biaute que j'aour 
ainsi remiree 


est en mon cuer par savour 
dont en moy parfaite amour 
est enracinee 


S'en yiert servie loee 
creinte celee honnouree 
et parfaitement amee 

de moy sans folour 


en esperant qu'arousee 
soit de la douce rousee 
de merci la desiree 
m'amoureuse ardour 


Puisque ma dolour agree 


certes noble destinee 


Mais desirs qui nuit et jour 
m'assaut l'a par sa vigour 
si fort embrase 


que taïinte en est ma coulour 
et ma joie en est menour 
quant tant ha duree 


mais tant est bien doctrinee 
douce humble simple semee 
plaisant loyal et secree 

ma dame d'onnour 


qu'en li veoir ier doublee 
ma joie et m'ardeur finee 
et cent fois guerre donnee 
toute ma tristour 


Puisque ma dolour agree 


Dou mal qui m'a longuement 


Dou mal qui m'a longuement 
fait languir plaisamment 
merci bonnement 

ma dame jolie 


Pour qui je vueil liement 
souffrir la maladie 


Qui en amoureus tourment 
nuit et jour monteplie 


Pour ce que sans finement 
l'aim et tres finement 

la serf humblement 

sans penser folie 


Dou mal qui m'a longuement 


Car je sui ligement 
mis en sa signourie 


que jamais aligement 
ne quiert avoir n'aie 


se de li n'est proprement 
qui debonnaïirement 
m'ocist doucement 

quant merci li prie 


Dou mal qui m'a longuement 


Et se ma dame plaisant 
qui d'onnour est garnie 


savoit qu'amoureusement 
me muir a chiere lie 


pour li servir loyaument 
ma peinne vraiement 
bien et hautement 
tenroie amenrie 


Dou mal qui m'a longuement 


Dame je vueil endurer 


Dame je vueil endurer 
tant com je porroy durer 
sans penser laidure 
m'ardure 


Sage loyal douce plaisant 
tres bonne et belle sans per 


En vo service faisant 
vueil toute ma vie user 


Ne ja ne vous quier rouver 

riens dont vo cuers puist penser 
que je ne tiengne a dure 
m'ardure 


Dame je vueil endurer 


C'est droit que vo viaire gent 
et vostre dous regarder 


me font amoureusement 
vivre en joie et demourer 


et tant de bien savourer 
que riens ne puis desirer 
fors qu'ades me dure 
m'ardure 


Dame je vueil endurer 


Einsi vous vueil tres liement 
doubter servir et celer 


de fin cuer et humblement 
a mon pouvoir honnourer 


et mieux morir pour amer 
vueil qu'on sache mon penser 
ne pour qui j'endure 
m'ardure 


Dame je vueil endurer 


10 De bonte de valour 


> 


De bonte de valour 
de biaute de doucour 
ma dame est paree 


de maniere d'atour 
de scens de grace est couronnee 


Dame desiree 
richement aournee 
de coulour 


Bien endoctrinee 
de tous a droit loee 
par savour 


Juenette sans folour 
simplette sans baudour 
de bonne heure nee 


parfaite en toute honnour 
nulle est a vous comparee 


De bonte de valour ...... 
de maniere d'atour ...... 


Car loyal secree 
de bonne renommee 
sans faus tour 


franche et esmeree 
nette pure affinee 
la millour 


de toutes et la flour 
sans mal sans deshonnour 
estes appelee 


pour ce avez sans retour 
mon cuer m'amour et ma pensee 


De bonte de valour ...... 
de maniere d'atour ...... 


Et s'il vous agree 
gentil dame honnouree 
que j'aour 


Qu'en moy soit doublee 
sans estre ja finee 
ma langour 


Si vueil je la dolour 
et l'amoureuse ardour 
qu'en moi est entree 


endurer nuit et jour 
ne ja m'en serres meins amee 


De bonte de valour ...... 


de maniere d'atour ...... 


11 He dame de valour 


He dame de valour 

que j'aim de loyal amour 
mout m'agree la dolour 
que vo fine doucour 

me fait sentir humblement 


Tres douce dame de bonte 
pleine et de plaisant atour 


De scens d'onnour de biaute 
en qui sont tuit mi retour 


Je vous aim sans folour 
et vous desir par honnour 
et je vous serf en paour 
de mourir en langour 

se pite ne vous en prent 


He dame de valour 
Mais pour peinne ne pour griete 
pour joie ne pour tristour 


` ne lairay qu'en loyaute 


ne vous serve sans sejour 


car mon cuer qui en plour 
est poues mettre en baudour 
et rendre toute vigour 

sans vostre deshonnour 

et donner aligement 


He dame de valour 


e...» 


Mais ce vous pri que par pite 
ne facies joie grignour 


et que par volente 
soie vos sers nuit et jour 


par quoy nuls n'ait coulour 
ne pensee que j'aour 

vous com toute la millour 
des mendres et la flour 

des belles a mon talent 


He dame de valour 


.…..... 


12 Dame a qui m'offri 


> 


> 


Dame a qui m'offri 
de cuer sans penser laidure 
je n'ay mie deservi 


qu'en hai m'aist si 
vos cuers qu'a desconfiture 
soie pour l'amour de li 


Car de tres loyal amour 
maint jour 
vous ay ame et servi 


N'onques vos cuers n'ont tenrour 
dou plour 
qui m'anienti 


S'en gemi et di 
que ce n'est mie droiture 
que toudis soie en oubli 


Car en mi par mi 
partiroit mon cuer d'ardure 
belle s'il estoit einsi 


Dame a qui m'offri ...... 
qu'en hai m'aist si...... 


Helas toudis sans sejour 
aour 
vos doulz viaire joli 


mais trouver n'i puis doucour 
n'amour 
fors samlance d'anemi 


s'en fremi aymi 
et en dolour qui trop dure 
doleureusement langui 


quand me ri d'ottri 
ne d'esperance seure 
ne m'a encore esjoi 


Dame a qui m'offri ...... 
qu'en hai m'aist si...... 


Belle et bonne sans folour 
d'honnour 
vous a dieu si enrichi 


que vous estes de valour 
la flour 
pour ce vous ay encheri 


se vous pri merci 
que de vostre grace pure 
me daingnies clamer ami 


et einsi gari 
m'ares dou mal que j'endure 
tres dont que premiers vous vi 


Dame a qui m'offri ...... 


qu'en hai m'aist si 


13 Quant je sui mis au retour 


I 


II 


III 


Quant je sui mis au retour 
de veoir ma dame 

il n'est peime ne dolour 
que j'aie par m'ame 


Refrain: 


dieux c'est droit que je l'aim 


sans blame 
de loyal amour 


Sa biaute sa grant doucour 
d'amoureuse flame 

par souvenir nuit et jour 
m'esprent et enflame 


Et quant sa haute valour 
mon fin cuer entame 

servir la vueil sans folour 
penser ne diffame 


14 J'aim sans penser laidure 


I J'aim sans penser laidure 
et ay lonctemps ame 
celle ou dieux et nature 
ont mis tant de bonte 
que toute creature 
d'onneur a seurmonte 


Refrain: 


Or m'estdure 
sans mesure 
n'elle n'a pite 


de l'ardure 
que j'endure 
pour sa grant biaute 


II Sa maniere seure 
douce et simple a mon gre 
et la riche faiture 
“de sa plaisant biaute 
par leur douce pointure 
m'ont conquis et outre 


III Mais ce n'est pas droicture 


qu'einsi pour loyaute 
soie a desconfiture 
car j'ay sans faussete 
ma dame nette et pure 
servi et honnoure 

15 Se mesdisans en acort 


Se mesdisans en acort 

sont pour moy grever a tort 
c'est par leur envie 

car desservi ne l'ay mie 
pour ce de leur genglerie 
bien me reconfort 


Mais pour eaux mettre en esmay 
plus que ne sueil je seray 
joieuse et jolie 


Et si aray le cuer gay 
et sagement me tenray 
sans faire folie 


Einsi feray leur deport 
muer en grant desconfort 


et s'ay ne m'aie bonne volente et lie 


et loyaute dont garnie 
sui jusqu'a la mort 


Se mesdisans en acort ...... 


Einsi me deporteray 
de tout ce que dire orray 
n'en melancolie 


ja mon cuer n'en meteray 
pour ce que pure me scay 
de leur tricherie 


Ne cuers qui est de bon port 
ne doi douter leur raport 
plein de felonie 

N'onques en jour de ma vie 
ma pensee en vilonnie 

ne prist en ressort 


Se mesdisans en acort ...... 


Pour ce de riens ne m'esmay 
qu'en loyaute fiance ay 
et quoy que nul die 


tant com mon devoir feray 
leur parler ne doubteray 
que pas ne deffie 


Et en derier point et mort 

Mais quant leur gengle plus fort 
seur moy se deslie 

tant fin je plus envoisie 

car dieux scet ou je me fie 
comment je me port 


Se mesdisans en acort ...... 


16 C'est force faire le vueil 


C'est force faire le vueil 
tuit mi desir 

sont et seront enservi 

vo bel accueil 

chiere dame et d'accomplir 
vostre doulz vueil 


Car vous me faites sentir 
et conjoir 
par vo dous riant regart 


un dous mal a soustenir 
que vueil souffrir 
humblement si dieus me gart 


Mais souvent pleurent mi oueil 
tant je remir 

vo gent corps par souvenir 
dont mon vis mueil 

lors de mon cuer meint souspir 
passent le sueil 


C'est force faire le vueil ...... 


Ne je ne me puis tenir 
d'einsi gemir 
celeement et a part 


pour doubte qu'a vo plaisir 
ne puist venir 
le service ou mon cuer art 


Sans avoir peinne ne dueil 
car se fremir 

teindre trambler et palir 
plus que ne sueil 

me fait et vous obeir 

par ne m'en dueil 


C'est force faire le vueil ...... 


Ne ja ne m'en quier partir 
ne repentir 
n'estre garis par nul art 


eins vueil vostre honneur querir 
et vous cherir 
dessus toutes main et tart 


car vo biaute sans orgueil 
qu'aim et desir 

et dous espoir de merir 

en tel escueil 

m'ont mis que au goust de joir 
mes maus recueil 


C'est force faire le vueil ...... 


17 Dame votre dous viaire 


A 


> 


Dame votre dous viaire 
debonnaire 
et vo sage meintieng coy 


me font vo service faire 
sans meffaire 
de fin cuer en bonne foy 


Dame et bien faire le doy 
car amoy 
griete doleur ne contraire 


Onques en vous servant n'oy 
eins congnoy 
que riens ne m'i puist desfaire 


et qu'ades mieux ne doit plaire 
sans retraire 
de tant com plus m'i employ 


Car tant estes debonnaire 
qu'exemplaire 
de tous les biens en vous voy 


Dame votre dous viaire ...... 
me font vo service faire ...... 


Quant je remir vostre arroy 
sans desroy 
ou raisons maint et repaire 


et vo regart sans effroy 

si m'esjoy 

que tous li cuers m'en esclaire 
car il le scet si attraire 

par son traire 

qu'en vous maint et je l'ottroy 


Si ne vueillies pas deffaire 
ceste paire 
dame humblement vous en proi 


Dame votre dous viaire ...... 
me font vo service faire ...... 


Car lis l'aves en tel ploy 
qu'il en soy 

n'a riens d'ailleurs ne repaire 
fors en vous et sans amoy 


n'il ottroy 
ne quiert merci ne salaire 


fors que l'amour qui le maire 
vous appaire 
et que tant sachiez de foy 


qu'il ne saroit contrefaire 
son affaire 
c'est tout mon chant vous envoy 


Dame votre dous viaire ...... 


me font vo service faire ...... 

18 Helas et comment aroye 


A 


> 


> 


Helas et comment aroye 

bien ne joie 

ne dont me venroit baudour 
quand faire ne puis que j'oye 
ne que voie 

dame vo fine doucour 


Par m'ame je ne le scay 
ne saray 
lonteins de vous que j'aour 


Pour ce que qu'ades sans delay 
a l'essay 
sui d'avoir toute doulour 


Car long de vous tout m'a noye 
et desvoie 
mon cuer et tient en irour 


Dont pour vostre amour morroie 
se j'estoie 
longuement en telle ardour 


Helas et comment aroye ...... 
quand faire ne puis que j'oye ..... 


Nompourquant tant com vivray 
vous seray 
loyaus sans penser folour 


et vostre gentil corps gay 
seTviray 
humblement et a s'onnour 


Si que durer ne porroie 
se n'avoie 
confort de vostre valour 


contre desir qui guerroie 
et maistoie 
mon cuer et tient en langour 


Helas et comment aroye ...... 
quand faire ne puis que j'oye ..... 


las il tient en tel esmay 
mon cuer vray 
que je ne scay le piour 


eslire des maus que tray 
tant en ay 
et tant desir le retour 


vers vous dame simple et coie 
Or n'est voie 
que puisse trouver ne tour 


et dou pis qu'amours m'envoie 
c'est que soie 
long de vo faitis atours 


Helas et comment aroye 


quand faire ne puis que j'oye 

19 Dieux biaute douceur nature 


A Dieux biaute douceur nature 


mirent bien toute leur cure 
en vo douce pourtraiture 
dame desiree 


A Car tant est plaisant et pure 


sage en port belle en figure 
qu'eins plus gente creature 
de vous ne fu nee 


B Trop bien estes comparee 


au printemps qui tant agree 
et tant ha puissance 


B qu'en li doucour est trouvee 


verdour fleur fruit et rousee 
et toute plaisance 


A Einsi vo bonte seure 


rent joie et bonne aventure 
c'est l'ente ou tous bien meure 
de tous est amee 


A Tout resjoit tout renature 


cuer sec remet en verdure 
et fait de tristesse obscure 
joyeuse pensee 


A Dieux biaute douceur nature ..... 


B Aveuc ce vous est donnee 


si tres noble destinee 
qu'il n'est sans doutance 


B grace tant soit affinee 


qui devant vous ait duree 
qu'en vostre presence 


A biaute laidit et s'oscure 


maniere n'a mesure 
doucour samble amere et sure 
ja n'iert tant loee 


A joye y pert envoiseure 


et a regarder droiture 
tout semble oeuvre de rasture 
qui ne soit empruntee 


Car tant est plaisant et pure .... 


Dieux biaute douceur nature 


Car tant est plaisant et pure 


Bonne et belle et bien paree 
de tres gentil renomee 
mort ou aligence 


de vo face colouree 
qui tout passe est appelee 
atten car sans lance 


m'a fait douce blesseure 

vo simple regardeure 

dont j'ay sans plaie pointure 
qui ja niert sanee 

se vo doucour ne la cure 

qui m'est si doucement dure 


qu'elle art mon cuer n'en 1'ardure 
n'a feu ne fumee 


Dieux biaute douceur nature 


Car tant est plaisant et pure 


20 Se d'amer me repentoie 23 Je vivroie liement 


A Se d'amer me repentoie A Je vivroie liement 
ne feingnoie douce creature 
trop feroie contre mi Se vous saviez vraiement 
qu'en vous fust parfaitement 


A car tout nom bien si perdroie 
que n'aroie 
jamais bonjour ne de mi B Dame de maïintieng joli 
plaisant necte et pure 


ma cure 


B Si vueil amer mon amy 
loyaument ou que je soie B Souvent me fait dire aymi 


i ir i TOE 1i maus que j'endure 
B Et si n'avoir ie cuer joli 1 s que j e 


gay chantant et plein de joie A Pour vous servir loyaument 
en soies seure 

que je ne puis nullement 
vivre einsi se longuement 
me dure 


A Ne pour chose que je voie 
ne que j'oie 
ne le quier mettre en oubli 
A car s'autrement le faisoie 


mort l'aroie 
sans cop ferir et trahi 


A Je vivroie liement 


eceso so 


B Car vous m'estes sans mercy 


, : 
A Se d'amer me repentoie ...... ét Sans pite dure 


> 


car tout nom bien si perdroie .... : : 
B .et s'aves le cuer de mi 


B Il m'a longuement servi mis en tel ardure 


si bien que mieux ne verroie T à 
A qu'il morra certeinnement 


B n'onques en li riens ne vi de mort trop obscure 
de quoi reprendre le doie se pour son aligement 
ro ; 
A m'onnour vet plus que la soie ie n'est procheinement 
qu'en diroie 
secres et loiaus est si A Je vivroie liement 


A que souhaidier voloie 
je faurroie 
a souhaidier mieux qu'en li 


A Se d'amer me repentoie ...... 


> 


car tout nom bien si perdroie .... 


B Chascuns dit que c'est celi 
qui mieux tient la droite voie 


B pour avoir des biens le tri 
que nature as siens ottroie 


A pourquoy dont ne l'ameroie 
trop aroie 
le cuer divers et failli 
A s'il m'aime je l'amoie 
et creoie 
quant il l'a bien desservi 


> 


Se d'amer me repentoie ...... 


A car tout nom si perdroie .... 

25 Foy porter honneur garder 


A Foy porter honneur garder 


et pais querir obeir 

douter servir et honnourer 
vous vueil jusques au morir 
dame sans per 


B Car tant vous aim sans mentir 


qu'on pourroit avant tarir 
la haute mer 


B et ses ondes retenir 
que ne peusse alentir 
de vous amer 


A Sans fausser car mi penser 


mi souvenir mi plaisir 

et mi desir sont finer 

en vous que ne puis guerpir 
n'entroublier 


A Foy porter honneur garder 


B Il n'est joie ne joir 
n'autre bien qu'on puis sentir 
n'imaginer 


B qui ne me semble languir 


quant vo doucour adoucir 
vuet mon amer 


A dont loer et aouer 


et vous cremir tout souffrir 
tout conjoir tout endurer 
vueil plus que je ne desir 
guerre donner 


À Foy porter honneur garder 


B Vous estes le vray saphir 
qui puet tous mes maus garir 
et terminer 


B Esmeraude a resjoir 
rubis pour cuers esclaircir 
et conforter 


A Vo parler vo regarder 


vo maintenir font fuir 

et enharir et despiter 

tout vice et tout bien cherir 
et desirer 


A Foy porter honneur garder 


26 Tres bonne et belle mi oueil 


A Tres bonne et belle mi oueil 
joyeuse pasture 
prennent en vostre figure 
simple et sans orgueil 
et mes cuers en vostre acueil 
vie et douce norriture 


B Quant vo maniere meure 
rassise et seure 
voy d'honneur sui en l'escueil 


B Et quant vo regardeure 
riant par mesure 
vient seur moy tout bien recueil 


A Car je sui si a mon vueil 
qu'en moy joie dure 
qui de plus grant m'asseure 
adont le fruit cueil 
d'espoir se vrais estre vueil 
vers vous dame necte et pure 


A Tres bonne et belle mi oueil ..... 


B Si que chose ne m'est dure 
que pour vous endure 
qui n'a dessous le soleil 


B feminine creature 
ou mis ait nature 
si doulz vis ne corps pareil 


A Et pour ce a vous servir vueil 
sans penser laidure 
com cils qui d'autre n'a cure 
n'autre amer ne sueil 
ainsois a ce m'apareil 
humblement senz mes presure 


A Tres bonne et belle mi oueil ..... 


B Se desirs par se pointure 
me tient en ardure 
loing de vous dont mon vis mueil 


B soubs celee couverture 
dame c'est droiture 
si que pas ne m'en merveil 


A Mais lors vos graces concueil 
qu'en mon cuer figure 
la repreng en voiseure 
et pas ne m'en dueil 
se mesdisans en ont dueil 
car c'est leur desconfiture 


A Tres bonne et belle mi oueil ..... 


27 En mon cuer ha un descort 


A En mon cuer ha un descort 
qui si fort le point et mort 
que sans mentir 
s'amours par son dous plaisir 
m'i met acort 
aveuc ma dame pour mort 
me doy tenir 


B C'est de mon loyal desir 
qui me vuet faire jehir 
le mal que fort 


B Et comment j'aim et desir 
ma dame sans repentir 
et sans confort 


A Mais paour s'oppose fort 
et dir que desir ha tort 
de ce querir 
qu'elle crient refus oir 
qui pas ne dort 
et dangier qui fait a mort 
l'amant venir 


À En mon cuer ha un descort ..... 


B Si ne scay que devenir 
quand de ma dame remir 
le gentil port 


B car paour me fait fremir 
et trambler et tressaillir 
par son enort 


A et desir sans nul deport 
fait mon cuer par son effort 
taindre et palir 
biaute me vient assaillir 
douceur m'endort 
mais amours me fait au fort 
taire et souffrir 


A En mon cuer ha un descort ..... 


B Las einsi m'estuet languir 
plaindre plourer et gemir 
en desconfort 


B ne bien n'ay fors souvenir 
dous penser et li servir 
la me confort 


A La seulement me deport 
la sont gete tout mi sort 
et la me tir 
la vueil vivre et morir 
et la m'acort 
la seront tuit mi ressort 
jusqu'au morir 


A En mon cuer ha un descort ..... 

Tuit mi penser 


Tuit mi penser 

sont sans cesser 
en vous amer 

et honnourer 

tres douce creature 


Nonques mes yeux saouler 
de regarder 

et remirer 

vo gente pourtraiture 


Ne pas ne mon cuer oster 
d'ades penser 

a vo vis cler 

et a vo bonte pure 


Ce fait doubler 

et embrasser 

et aviver 

par desirer 

mon amoureuse ardure 


Tuit mi penser ...... 


Mais tant com porray durer 
la vueil porter 

et endurer 

humblement sans laidure 


Ne ja ne vous quiert rouver 
guerre donner 

ne demoustrer 

que je la teingne a dure 


Car trop parler 

puet moult grever 

et refuser 

feroit crever 

mon cuer dans sa pointure 


Tuit mi penser ...... 


Si que tres belle sans per 
que voy passer 

et surmonter 

toute oeuvre de nature 


On ne me doit pas blasmer 
se mon penser 

ay sans fousser 

mis et toute ma cure 


en vous loer 

en vous garder 

en vous celer 

en vous douter 

car c'est ma norriture 


Tuit mi penser ...... 

29 Mors sui se je ne vous voy 


A Mors sui se je ne vous voy 
dame d'onneur 
car l'ardour 
qui ma dolour accroist en moy 
m'occira si com je croy 
pour vostre amour 


B Si ne say que faire doy 
car riens de nulle part n'oy 
qui ma tristour 


B esteingne ne mon anoy 
et bien scay qu'onques mais n'oy 
tel ne grignour 


À Car tant sueffre et tant recoy 
painne et paour 
qu'ades plour 
dont tels m'atour 
seuls en requoy 
que je ne mengue ne boy 
riens par savour 


A Mors sui se je ne vous voy ..... 


B Helas si ne scay pour quoy 
pitez dort et bonne foy 
car de mon plour 


B desir estanche sa soy 
et souvenir avec soy 
qui sans sejour 


A me monstrent vo bel arroy 
vostre valour 
vo doucour 
vo cointe atour 
vo maintieng quoy 
et font qu'a vous tout m'ottroy 
sans deshonnour 


A Mors sui se je ne vous voy ..... 


B Dame pour ce me desvoy 
car quant en vous tous m'employ 
et je n'ay tour 


B pour vous veoir je y congnoy 
ma mort s'en sui en tel ploy 
que sans retour 


A mors sui car moult bien parcoy 
que ma coulour 
ma vigour 
et ma baudour 
pers et si troy 
font qu'a vous mon cuer envoy 
plus n'ay de jour 


A Mors sui se je ne vous voy ..... 


30 Liement me deport 


A Liement me deport 
par samblant mais je port 
sans joie et sans deport 
une si grief pointure 


A que je suis ou droit port 
de mort sans nul deport 
se d'amours n'ay tel port 
qu'il me preingne en sa cure 


B Car quant de vo figure 
la douce pourtraiture 
dedens mon cuer recort 


B espris sui d'une arsure 
ardant crueuse et sure 
pleine de desconfort 


A Car desir son effort 
fait de moy grever fort 
mais j'ay cuer assez fort 
contre sa blessure 


A Si me desconfort 
car d'espoir me confort 
qui me donne confort 
en vostre doucour pure 


A Liement me deport ..... 


> 


que je suis ou droit port ..... 


B Si qu'einsi m'asseure 
espoir qui moy dure 
vers desir qui ha tort 


B quant sans nulle mesure 
quiert ma desconfiture 
qu'a moy toudis s'amort 


A N'en riens ne s'en remort 
il ne tent qu'a ma mort 
il me point il me mort 
Trop me nuit sa morsure 


A Il m'aroist tantot mort 
par son merveilleus sort 
se n'estoit le ressort 
d'esperence seure 

Liement me deport 


que je suis ou droit port 


Mais pour peine qu'endure 
tant soit a porter dure 
n'orrez vilain rapport 


que je pense laidure 
barat ne mespresure 
vers vo gentil port 


Amours m'en raport 

et se pitez endort 

mon desir qui ne dort 
joie ert pour moy meure 


dieu pri qu'il vous enort 
si qu'en soiez d'acort 
belle qu'a vous m'acort 
seur toute creature 


Liement me deport 


que je suis ou droit port 


31 Plus dure que un dyamant 32 Dame mon cuer emportes 


A Plus dure que un dyamant A Dame mon cuer emportes 
ne que pierre d'aymant dont tant sui desconfortes 
est vo durte que vraiement 
dame qui n'avez pite durer ne puist nullement 
de vostre amant se ne l'ames 
qu'ocies en desirant et se vous ne le gardez 
vostre amitie songneusement 

B Dame vo pure biaute B Car il s'est si ligement 
qui toutes passe a mon gre et si amoureusement 
et vo samblant a vous donnes 

B simple et plein d'umilite B qu'a vostre honnour seulement 
de doucour fine pare est tout son entendement 
en souriant bien le savez 

A Par un accueil attraiant A Dont se ne le voles 
m'ont au cuer en resgardant dame et vous le desboutes 
si fort navre legierement 
que jamais joie n'auray pourres savoir se je ment 
jusques a tant qu'ocis m'ares 
que vo grace qu'il a tant se vous ne me secoures 
m'aurez donne procheïinnement 

A Plus dure que un dyamant ..... A Dame mon cuer emportes ..... 

B J'ay humblement endure B Je pleure moult tendrement 
l'amoureus mal et porte et souspir parfondement 
en attendant quant vous partes 

B vostre bonne volonte B et faire ne puis comment 
que j'ay en tous cas trouve vous die a dieu commant 
dure et poignant Desesperes 

A Et quant tous en vo conmant A en sui et si forsenes 
suis je me merveil comment quand li mal sui fortunez 
vostre bonte qu'a grief tourment 
m'a sa grace refuse m'ocira vo partement 
quant en plourant dire l'ores 
vous ay et en souspirant s'excuse ne m'en tenez 
merci rouve entierement 

A Plus dure que un dyamant ..... A Dame mon cuer emportes ..... 

B Helas dame conforte B Dame vo viaire gent 
ne m'avez en ma griete dous amoureux et plaisant 
ne tant ne quant est figures 

B eins m'avez desconforte B en mon cuer si proprement 
si que tout desconfort he qu'ades le voy clerement 
mais non pour quant et en doubtes 

A j'ameray d'or en avant A que vrais seray et secres 
plus fort qu'onques mais et quant puis qu'einsi mon cuer avez 
mort et mine parfaitement 
m'ara vostre cruaute pour ce vous pri humblement 
qui m'est trop grant ne m'oubliez 
lors sera bien apparant qu'amee de moy seres 
ma loyaute tres loyaument 


A Plus dure que un dyamant ..... A Dame mon cuer emportes ..... 


33 Se je souspir parfondement 


Se je souspir parfondement 

et tendrement 

pleure en recoy 

c'est par ma foy 

pour vous quant vo faitis corps gent 
dame ne voy 


Vostre dous maintieng simple et coy 
vo bel arroy 
cointe et plaisant 


et vo maniere sans effroy 
pris m'ont cil troy 
si doucement 


qu'a vous tres amoureusement 
entierement 

doing et ottroy 

le cuer de moy 

qui loing de vous esbatement 
n'esbanoy 


Se je souspir parfondement ...... 


Si que je port plus grief anoy 
qu'onques mais n'oy 
secretement 


mais par m'ame je le conjoy 
et le recoy 
tres humblement 


Que aligier poues mon tourment 
legierement 

d'un seul ottroy 

et plus qu'un roy 

moi faire vivre liement 

ainsi le croy 


Se je souspir parfondement ...... 


Dame mis m'aves en tel ploy 
bien le percoy 
que vraiment 


en vous sens temps et vie employ 
et toudis croy 
en ce talent 


Et se de loing sui aligement 
et povrement 

de merci j'oy 

ne m'en desvoy 

car si grant honnour nullement 
avoir ne doy 


Se je souspir parfondement ...... 

37 Moult sui de bonne heure nee 


Moult sui de bonne heure nee 
quant je sui si bien amee 

de mon doulz ami 

qu'il a toute amour guerpi 
et son cuer a toutes vee 
pour l'amour de mi 


Si que bonne amour graci 
cent mille fois qui 
m'a si tres bien assenee 


que j'aim la fleur et le tri 
de ce monde cy 
sans part et sans decevree 


Pour sa bonne renommee 
qu'est cent fois de tous loee 
plus que je ne di 

qui mon cuer ha si ravi 
qu'onques mais en amouree 
fame en fusy 


Moult sui de bonne heure nee ..... 


Nos cuers en joye norry 
sont si que soussi 
ne riens ne nous desagree 


N'avons pour ce que asservi 
sommes de mercy 
qu'est suffisance appelee 


un desir une pensee 

un cuer une ame est entee 
en nous et aussi 

de voloir sommes uni 

onques plus douce assamblee 
par ma foy ne vi 


Moult sui de bonne heure nee ..... 


Nompourquant je me defri 
seulette et gemi 
souvent a face eplouree 


quant lontainne sui de li 
qu'ay tant enchiery 
que sans li riens ne m'agree 


Mais d'espoir sui confortee 
et tres bien asseuree 

que mettre en oubly 

ne porroit par nul sy 

dont ma joie est si doublee 
que tous maus oubly 


Moult su? de bonne heure nee ..... 

38 De tout sui si confortee 


De tout sui si confortee 
que jamais n'iert hostelee 
tristesse n'esmay 

en mon cuer aincois aray 
lie et jolie pensee 

tant com je vivray 


Bien faire et avoir cuer gay 
c'est tout plus n'emporteray 
quant seray finee 


dont lie et loyaulz seray 
et le contraire feray 
de ma destinee 


Car lasse desconfortee 
triste dolente esplouree 
este lonctemps ay 

mais je ne me conforteray 
et celui qui tant m'agree 
sur tous ameray 


De tout sui si confortee ...... 


Si que gay me tendray 
ne ja ne le guerpiray 
heure ne journee 


Car en ceste pel morray 
fors tant que je maudiray 
longue demouree 


s'onneur et sa renommee 
qui tout passe est appelee 
toudis garderay 

et tant com durer porray 
plus que creature nee 

li obeyray 


De tout sui si confortee ...... 


Ainsi riens ne soufferay 
n'a chose ne penseray 
qui me desagree 


et le temps oublieray 
tant que revenir verray 
d'estrange contree 


li qui trop plus m'a amee 
servi gardee honnouree 

que nulz bien le scay 

pays et foy li porteray 
pour ce qu'a li sui donnee 
de fin cuer et vray 


De tout sui si confortee ...... 

